කලුපාට ප්ලාස්ටික් භාවිත කරමින් සිනිදු පෘෂ්ඨයක් ලෙස සාදා ඇති මේ උගුල මදුරුවන් බිත්තර දැමීමට කැමැත්තක් දක්වන ස්ථානයක් ලෙස නිර්මාණය කර තිබීම මෙහි විශේෂත්වයකි.මදුරුවා මේ උගුල තුළට ගොස් බිත්තර දැමීමෙන් පසුව ඒවා පුපුරා එළියට එන කීටයා මිනිත්තුවක් වැනි කෙටි කාලයක් තුළදී මිය යන ලෙස මේ උගුල නිර්මාණය කර ඇති බව මහජන සෞඛ්‍ය පරීක්‍ෂක සිසිර බණ්ඩාර මහතා පැවසීය.මදුරුවන් බහුල ප්‍රදේශයක් තෝරා ගෙන එම ප්‍රදේශයේ සියයට අසූවක් පමණ නිවාස ආවරණය වන පරිදි මේ උගුල් තැබීමෙන් මාස තුනක් වැනි කෙටි කාලයක් තුළදී එම ප්‍රදේශය මදුරුවන්ගෙන් තොර ස්ථානයක් බවට පත්කිරීමට හැකිවන බවද ඒ මහතා ප්‍රකාශ කෙළේය.පිරිසුදු ජලය හා භූමිතෙල් ස්වල්පයක් යොදා ගැනීමෙන් පරිසර දූෂණයකින් තොරව මේ උගුල සාර්ථකව සක්‍රීය කළ හැකිය..